作者：吴编修
词牌/韵律：摸鱼儿

paragraphs: 予何人、此何时节，驾言我欲行志。
青原煮豆然萁后，谁豢龙蛇赤子。
心为碎。
宽底是、翻疑又怕严底是。
吾方左计。
冷眼别人看，畏首畏尾，身复尚馀几。
陶元亮，自古真奇男子。
督邮尚若人耳。
秋风一曲柴桑路，新秫炊香正美。
黄鹄起。
见说道、山光潭影皆欢喜。
晴窗静倚。
还我向来高，仙人羽客，别有一天地。